Αθανασία (όνομα)

Αθανασία, ελληνικό γυναικείο κύριο όνομα (βαφτιστικό όνομα).
Ετυμολογία
Το όνομα Αθανασία είναι θηλυκός τύπος του μεταγενέστερου Αθανάσιος, το οποίο προέρχεται από το αρχαιοελληνικό ἀθανασία (< ἀ- θάνατος).Γεώργιος Μπαμπινιώτης, Λεξικό της Ελληνικής Γλώσσας, Κέντρο Λεξικολογίας, Αθήνα 2005 (Το βαφτιστικό Αθανάσιος είναι σημασιολογικά παρεμφερές με το όνομα Αμβροσίος (Αμβρόσιος < αρχαιοελληνικό επίθετο ἀμβρόσιος «άφθαρτος, αθάνατος».)Γεώργιος Μπαμπινιώτης, ό.π.Online Etymology Dictionary, Ambrose
Διάδοση του ονόματος
Όνομα ιδιαίτερα δημοφιλές στον ελληνικό χώρο. Σε μια προσπάθεια στατιστικής αποτίμησης της συχνότητας των ελληνικών ονομάτων, το βαφτιστικό Αθανασία παρουσιάζεται ως το 36ο πιο συχνό όνομα (26ο ανάμεσα στα γυναικεία). Αντίστοιχα, το Αθανάσιος εμφανίζεται ως το 25ο πιο συχνό όνομα (9ο ανάμεσα στα αντρικά).
Τύποι και υποκοριστικά του ονόματος
Αθανασία, Θανασία, καθημερινοί τύποι, κοινοί σε όλη την Ελλάδα
Αθανασούλα, Θανασούλα, υποκοριστικοί τύποι· Σούλα και Σούλη, σύντομοι τύποι από αφαίρεση, με υποκοριστική διάθεση
Αθανασίτσα, υποκοριστικό· Σίτσα, σύντομος τύπος, υποκοριστικό
Αθανασιό (ουδ.), Θανασιό (ουδ.)
Θάνα, σύντομος τύπος, με υποκοριστική διάθεση
Θάνια, σύντομος τύπος, με υποκοριστική διάθεση
Σόνια, σύντομος τύπος, με υποκοριστική διάθεση
Σία, σύντομος τύπος από αφαίρεση, με υποκοριστική διάθεση
Νάσια, Νάση, σύντομοι τύποι από αφαίρεση· Νάσα·Νίκ(ος) Αθ. Κατσάνης, Το γλωσσικό ιδίωμα της Σαμοθράκης, Δήμος Σαμοθράκης, Θεσσαλονίκη 1996, σ. 125 Νασούλα, υποκοριστικός τύποςΝίκ(ος) Αθ. Κατσάνης, ό.π.
Νάνση (ή Νάνσυ) και Νάνσια — από επίδραση του αγγλικού Nancy, υποκοριστικός τύπος σήμερα του Anne (Άννα), αρχικά υποκοριστικός τύπος τού Agnes (Αγνή), ως ανεξάρτητο όνομα ανάμεσα στα πιο δημοφιλή κοριτσίστικα ονόματα στις ΗΠΑ στο διάστημα 1935–1955),Online Etymological Dictionary, Nancy υποκοριστικό Νανσούλα
Διαλεκτικοί τύποι
Αθανάσω· Θανάσω· Θανασία στην Κύμη Ευβοίας·Αθανάσιος Χ. Μπούτουρας, Τὰ νεοελληνικὰ κύρια ὀνόματα ἱστορικῶς καὶ γλωσσικῶς ἑρμηνευόμενα, Αθήνα 1912, σ. 54 Θανασίνα στον ΠόντοΑθανάσιος Χ. Μπούτουρας, ό.π.
Αθανασιά, Αθανασούδα, Νασούλ’, Νασλούδα, στη Σαμοθράκη
Αθάνω, Θάνω, στη ΛευκάδαΑθανάσιος Χ. Μπούτουρας, ό.π.
Αθασού στην Κύπρο 
Νάσιου στη Μακεδονία

Αντρικός τύπος
 Αθανάσιος, Θανάσης

Ονομαστική εορτή
Στις 18 Ιανουαρίου, † Αθανασίου, αρχιεπισκόπου Αλεξανδρείας, και στις 2 Μαΐου, λειψάνου ανακομιδή
Άγιες

Αθανασία, μάρτυς, η Ορθόδοξη Εκκλησία τιμά τη μνήμη της στις 31 ΙανουαρίουΑγίου Νικοδήμου Αγιορείτου Συναξαριστής των δώδεκα μηνών του ενιαυτού, Εκδόσεις Δόμος, Αθήνα 2005
Αθανασία, οσία η θαυματουργός, η Ορθόδοξη Εκκλησία τιμά τη μνήμη της στις 18 ΑπριλίουΑγίου Νικοδήμου Αγιορείτου, ό.π.
Αθανασία, μάρτυς, η Ορθόδοξη Εκκλησία τιμά τη μνήμη της στις 2 ΜαρτίουΑγίου Νικοδήμου Αγιορείτου, ό.π.
Αθανασία, οσία γυνή Ανδρονίκου, η Ορθόδοξη Εκκλησία τιμά τη μνήμη της στις 9 Οκτωβρίου Αγίου Νικοδήμου Αγιορείτου, ό.π.

Παραπομπές

Κατηγορία:Γυναικεία ελληνικά ονόματα
Κατηγορία:Αγιωνύμια
Κατηγορία:Μεταγενέστερα ονόματα